বিবাহবার্ষিকীর দিনই সাজা ঘোষণা, জানেন হাসিনার স্বামী কে ছিলেন?

ওয়েব ডেস্ক: শেখ হাসিনাকে (Sheikh Hasina) মৃত্যুদণ্ডই দিল বাংলাদেশের আন্তর্জাতিক ট্রাইব্যুনাল (International Crimes Tribunal Bangladesh)। বিচারপতি বলেন, ‘‘মানবতার বিরুদ্ধে অপরাধ হয়েছে। হাসিনা, আসাদুজ্জামান এবং আল-মামুন এর জন্য দায়ি। প্রধানমন্ত্রী শেখ হাসিনা বহুল প্রচারিত সংবাদ মাধ্যমকে বললেন, ‘ রাজনৈতিক উদ্দেশ্যপ্রণোদিত রায়। এই দিনটি তাঁর ব্যক্তিগত জীবনের সঙ্গে গভীরভাবে জড়িত। আজ থেকে ঠিক ৫৮ বছর আগে ১৭ নভেম্বরেই শেখ হাসিনার বিয়ে হয়েছিল বিশিষ্ট বাঙালি পদার্থবিদ এম এ ওয়াজেদ মিয়ার সঙ্গে। আর আজ তাদের ৫৮তম বিবাহ বার্ষিকী।

শেখ হাসিনা যেদিন মৃত্যুদণ্ডাদেশ পেলেন, দুর্ভাগ্যবশত এদিন তার বিয়েবার্ষিকী। এদিন ৫৮তম বিয়েবার্ষিকী শেখ হাসিনার। ১৯৬৭ সালে শেখ মুজিবের কারাগারে থাকা অবস্থায় মা ফজিলাতুন নেছার তত্ত্বাবধানে বিশিষ্ট পরমাণু বিজ্ঞানী এম এ ওয়াজেদ মিয়ার সঙ্গে বিয়ে হয় শেখ হাসিনার। ওয়াজেদ মিয়া পরে বাংলাদেশ পরমাণু শক্তি কমিশনের চেয়ারম্যান হন এবং পদার্থবিজ্ঞান ও রাজনীতি নিয়ে একাধিক গ্রন্থ রচনা করেন। এর মধ্যে রয়েছে বঙ্গবন্ধু শেখ মুজিবুর রহমানকে নিয়ে লেখা একটি গুরুত্বপূর্ণ বইও। তাঁদের দুই সন্তান সজীব ওয়াজেদ জয় ও সায়মা ওয়াজেদ পুতুল। ১৯৭১ সালের ২৭ জুলাই জন্মগ্রহণ করেন সজীব ওয়াজেদ জয় এবং সায়মা ওয়াজেদ পুতুলের জন্ম ১৯৭২ সালের ৯ ডিসেম্বর। ২০০৯ সালের জানুয়ারি মাসে শেখ হাসিনা বাংলাদেশের প্রধানমন্ত্রী হিসেবে শপথ নেওয়ার কয়েক মাস পরই ওই বছরের মে মাসে এম এ ওয়াজেদ মিয়া প্রয়াত হন।

আরও পড়ুন: ফাঁসির সাজা শোনার পর হাসিনার প্রথম প্রতিক্রিয়া, দেখুন সরাসরি

রাজনৈতিক মহলের মতে, অন্তর্বর্তী সরকার বিবাহ বার্ষিকী দিন ইচ্ছাকৃতভাবে এই রায় ঘোষণা করেছে। আন্তর্জাতিক অপরাধ ট্রাইব্যুনালের (আইসিটি) রায় ঘোষণার জন্য নির্ধারিত প্রথম তারিখ ছিল ১৪ নভেম্বর। পরে তা পরিবর্তন করে ১৭ নভেম্বর নির্ধারণ করা হয়।

অন্য খবর দেখুন